OpenLLM-France/wikimedia huggingface dataset:
# Manuel Patarroyo

Manuel Patarroyo (Girardot, Cundinamarca, 1956) kolonbiar sendagilea da. Manuel Elkin Patarroyo ikertzailearen anaia. Medikuntzako ikasketak egin zituen Kolonbiako Unibertsitate Nazionalean eta Stockholmeko Karlinska Institutuan. Immunologia- eta mikrobiologia-eskolak ematen eta minbiziari eta hantura-eritasunei buruzko ikerketak egiten dihardu Stockholmeko institutu horretan. 1979an, Karlinska Institutua ezagutzera joan zen urtebeterako, George Klein suediar irakasleak gonbidatuta, baina suediar terapista batekin ezkondu eta han geratu zen. Tumore, leuzemia eta linfomen sorrerari buruzko lan garrantzitsuak egin dituen eta molekulek hantura-eritasunekin lotura dutela frogatzea lortu zuen sendagile-taldeko kide da. Hizkuntza asko menderatzen ditu eta, horri esker, hitzaldiak ematen ditu mundu osoan zehar.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12262997
# Manuel Prado Ugarteche

Manuel Carlos Prado y Ugarteche (Lima, 1889ko apirilaren 21a - Paris, 1967ko abuztuaren 15a) Peruko presidentea izan zen bi alditan: 1939ko abenduaren 8tik 1945eko uztailaren 28ra eta 1956ko uztailaren 28tik 1962ko uztailaren 18ra. 11 urte, 7 hilabete eta 11 egun eman zituen boterean, modu ez jarraituan.

## Kanpo estekak

* Datuak: Q116718
* Multimedia: Manuel Prado Ugarteche / Q116718
# Manuel Pavía (argipena)

Manuel Pavía izen bereko XIX. mendeko espainiar jeneral bi izan ziren:
* Manuel Pavía Lacy (1814-1896), Nafarroako kapitain-jeneral zena.
* Manuel Pavía Rodríguez de Alburquerque (1827-1895), estatu-kolpe baten bidez Espainiako Lehen Errepublika bukatu zuena.
# Manuel Pavía Lacy

    Artikulu hau Nafarroako kapitain nagusiari buruzkoa da; beste esanahietarako, ikus «Manuel Pavía».
Manuel Pavía Lacy (Granada, 1814 uztailaren 6a - Madril, 1896ko urriaren 22a) espainiar militarra eta Nafarroako kapitain nagusia izan zen. Lehen Karlistadan borrokatu zen, eta Novalichesko markes eta mariskal tituluak jaso zituen. Frantziara erbesteratu zen O'Donnellen matxinadak huts egin zuenean (1841). Esparteroren aurka borrokatu zen; Narváez aginpidera iritsi zenean Bartzelonako matxinada eta Nafarroako karlistak menderatu zituen. Gerrako ministroa zen 1847. urtean, Sotomayorren agintaldian, eta Filipinetako kapitain nagusi izendatu zuten. 1868ko iraultzan Elisabet II.a Espainiakoaren alde borrokatu zen. Gerra galdu eta bigarren aldiz erbesteratu zen, zauriturik, Amadeo I.a errege egin zutenean hain zuzen. Erregetza berriro ezartzean itzuli zen Madrila. Memorias de la guerra de Cataluña (1851) idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2344788
* Multimedia: Manuel Pavía y Lacy, 1st Marquis of Novaliches / Q2344788
# Manuel Piña

Manuel Piña (Manzanares, Ciudad Real, 1944 - ibidem, 1994) espainiar moda-diseinatzailea izan zen. Familia apal batean sortu zen, eta ez zuen ikasketarik egin. Bederatzi urte zituenerako lanean hasia zen. Hamaika urte zituela, oihal-denda batean hasi zen lanean, saltzaile gisa. Madrila aldatu zen gero, eta zenbait arropa-dendatan aritu zen. Horrela hasi zen modaren munduarekin harremanetan. Italiara bidaiatu zen, azken diseinuak ezagutzeko, eta hiru lantegi ireki zituen; 30 langile biltzen zituzten. Pixkanaka lantalde sendo bat osatu zuen, eta 1982an egin zuen Madrilen bere aurkezpen ofiziala, moda-erakustaldi ikusgarri batekin. 1983an Federación de Pret á Porter erakundea sortu zuen, beste sei diseinatzaile espainiarrekin batera. Hurrengo urtean moda-bilduma esperimental bat aurkeztu zuen, Juan Gomilaren margoekin, Europako zenbait galerietan ikusgai jarri zuena. Balenciagaren mireslea izan zen, eta bere klasizismoak kultura mediterraneoaren kutsu nabarmena zuen. Bestalde, bere karreran zenbait oihalen inguruko azterketa egin zuen, artilearena edo zetarena, esaterako, eta estilo berezia eta ongi zehaztua sortu zuen, apaingarri hutsalak alde batera utzirik. 1990ean erretiratu zen modaren mundutik, diru-laguntza ofizialen ezak etsita, eta hondoa jota. 1993an HIESa zuela iragarri zuen, eta eritasun horren eraginez hil zen hurrengo urtean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9028049
* Multimedia: Manuel Piña / Q9028049
# Manuel Ponce

Manuel María Ponce Cuéllar (Fresnillo, Zacatecas, 1882ko abenduaren 8a - Mexiko Hiria, 1948ko apirilaren 24a) Mexikoko musikagilea izan zen. Mexikon, Berlinen eta Bolonian egin zituen musika-ikasketak. Mexiko Hiriko Kontserbatorio Nazionaleko irakaslea izan zen (1909-1915 eta 1917-1922), eta 1934-1935 urteetan, kontserbatorio horretako zuzendari. Mexikar kutsuko erritmoz eta harmoniaz betetako musika-lanak idatzi zituen: pianorako kontzertu bat, eta Estrellita eta La pajarera kantuak, adibidez. Geroago, Paul Dukas frantses musikagilearekin ikasi ondoren, Ponceren musika aldatu egin zen, eta zertzelada inpresionistak erabiltzen hasi zen. Musika-lan nagusiak Parisen egindako egonaldiaren ondoren idatzi zituen. Garai hartakoak dira Chapultepec (1929) eta Ferial (1940) orkestrarako, eta Andrés Segoviari eskainitako Concierto del sur (1941), gitarrarako eta orkestrarako. Beste obra batzuk: 24 preludio gitarrarako, 5 sonata gitarrarako, 2 piano-kontzertu, biolin-kontzertu bat, eta ehundik gora kantu eta pianorako lan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q360206
* Multimedia: Manuel M. Ponce / Q360206
# Manuel Pereira Irarrázaval

Carlos Manuel Pereira Irarrázaval (Santiago, 1907ko irailaren 9a - ?) Txileko abokatua, diplomazialaria, enpresaria eta politikaria izan zen. Ekonomia, Garapen eta Berreraikuntzaren sailean Estatu ministro izan zen Jorge Alessandri presidentearen gobernuan.

## Biografia

Gurasoak Guillermo Pereira Íñiguez legebiltzarkidea eta ministroa eta Isabel Irarrázaval Correa ziren.
Txileko hiriburuko Alemaniako Lizeoan eta Berlingo (Alemania) Real Arndt-Gymnasium Dahlem-en ikasi zuen. 1930ean abokatu zin egin zuen Txileko Unibertsitatean zuzenbidea ikasi ondoren .

## Ibilbide politikoa

Oso gaztea izanik Kanpo Arazoetarako Ministerioan sartu zen. Txileko hainbat enbaxadetako idazkaria izan zen atzerrian, Londresen (Erresuma Batua) eta Washington DC (AEB) izandako denbora nabarmenduz. 1927 eta 1931 bitartean Gobernuko interprete ofizial gisa aritu zen.
Sektore pribatuan sartu zen gero, 1963an Jorge Alessandrik bere azken Ekonomia, Garapen eta Berreraikuntza ministro izateko deitu zuen arte mantendu zuen jarduera.

## Erreferentziak

* 1 2 3 4 Biografías de chilenos: miembros de los poderes Ejecutivo, Legislativo y Judicial (1876-1973), Armando de Ramón y otros, Ediciones Universidad Católica de Chile, Santiago, 2003, Tomo III, p.235

## Kanpo estekak

* Datuak: Q5994007
# Manuel Portela

Manuel Portela Valladares (Pontevedra, 1867ko urtarrilaren 31 – Bandol, Frantzia, 1952ko apirilaren 29a ) galiziar kazetari eta politikaria izan zen.
1905 sartu zen politikan, diputatu bilakatzean. 1909an Ekintza Galiziarra sortu zuen, beste intelektual batzuekin batera. 1912an Bartzelonako gobernadore zibil hautatu zuten eta bi urte beranduago auzitegi goreneko fiskal. El Pueblo Gallego aldizkaria sortu zuen 1924an, aldaketa sakonak erreklamatzen zituena. 1935-1936 bitartean hainbat kargu bete zituen, Gobernuko presidentzia, besteak beste.
Gerra Zibila hastean errepublikaren legezkotasuna defendatu zuen. Nizara egin zuen ihes, baina Espainiara itzuli zen geroago. Gerra bukatu zelarik, Frantziara egin zuen ihes, berriz ere, baina Gestapok atxilotu zuen. Gobernu espainiarrak estradizioa eskatu arren, alemaniarrek ez zuten Espainiara bidali.
1952an Bandolen, Marseillatik hurbil, hil zen.
* Datuak: Q562474
* Multimedia: Manuel Portela Valladares / Q562474
# Manuel Pavía Rodríguez de Alburquerque

    Artikulu hau kolpistari buruzkoa da; beste esanahietarako, ikus «Manuel Pavía».
Manuel Pavía Rodríguez de Alburquerque (Cádiz, 1827ko abuztuaren 2 – Madril, 1895eko urtarrilaren 4a) espainiar jenerala izan zen, estatu-kolpe baten bidez Espainiako Lehen Errepublikarekin bukatu zuena.

## Biografia

1886ko urtarrilaren 3an, Juan Primen agindupean, Villarejo de Salvanésen altxaldian hartu zuen parte. Altxamenduak porrot egin zuen eta Pavía erbesteratu behar izan zen. Elizabet II.a tronutik kendu zuen 1868ko iraultzarekin Espainiara itzuli zen.
Lehen Errepublikan karlistak Nafarroan eta kantonalistak Andaluzian borrokatu zituen. Ondoren, Emilio Castelarrek haren presidentzia garaian Gaztela Berriko kapitain nagusi izendatu zuen.

### 1874ko Estatu-kolpea

1874ko urtarrilaren 3an Estatu-burua zen Emilio Castelarrek konfidantza-mozioa galdu zuen eta, ondorioz, federalismoaren aldeko zen Eduardo Palanca presidente hautatzekotan zeudela, Pavíak Gorteetako presidentea zen Nicolás Salmeróni Parlamentua husteko agindua eman zion. Parlamentariek ezetz erantzun zuten, bertan geldituz, eta lehen unetan militarrei atzera eragiten. Pavíak orduan Guardia Zibila bidali zuen eta, tiroka, barruan zeudenak kanporatu zituzten. Horrekin, Parlamentua deseginda gelditu zen eta erregimen errepublikanoari amaiera eman zitzaion.
Estatu-kolpearen ondoren, Pavíak alderdi desberdinak konbokatu zituen batasun-nazionaleko gobernua sortzeko; kanpoan karlistak, federalistak eta kantonalistak gelditu ziren. Serrano jeneralak, boterea hartuta, diktatura errepublikarra ezarri zuen Alfontso XII.a Espainiakoak boterea berreskuratu arte.
Pavíak Madrilen ospe handia zuen.

## Kondaira

Herrian irudipenean Estatu-kolpea eman zuenean gertatu ez zen irudia oso zabalduta gelditu da. Horren arabera,Pavía zaldi baten gainean, Pavíako zaldi gainean alegia, Parlamentuan sartu zen. Hau ez zen inolaz ere gertatu.

## Erreferentziak

* ↑ https://web.archive.org/web/20180808043534/https://books.google.es/books?id=8nQtmLMk_xoC&pg=PA112&dq=Manuel+Pav%C3%ADa+y+Rodr%C3%ADguez&hl=es&sa=X&ei=N26AT9DpAYGGhQfgpqzIBw#v=onepage&q=Manuel%20Pavía%20y%20Rodríguez&f=true

## Kanpo estekak

* Datuak: Q704603
* Multimedia: Manuel Pavía / Q704603
# Manuel Pinto da Costa

Manuel Pinto da Costa (Água Grande, São Tomé, 1937ko abuztuaren 5a) saotometar ekonomialari eta politikaria da. Sao Tome eta Principeko lehenbiziko presidentea izan zen 1975 eta 1991 bitartean eta berriro 2011etik 2016ra. Ekialdeko Alemanian ikasi zuen. Sao Tome eta Principe Askatzen Mugimenduaren kidea eta herrialdeko lehendakaria izan zen. Hamasei urtez alderdi bakarreko herrialdea sozialista gobernatu zuen. Ez zen herrialdeko lehen hauteskunde libreetara aurkeztu 1991n eta Miguel Trovoada presidente hautatu zuten. 2011n, bost urteko bigarren agintaldi baterako aukeratu zuten.

## Kanpo estekak

* Datuak: Q295049
* Multimedia: Manuel Pinto da Costa / Q295049
# Marietta (Ipar Carolina)

Marietta Ipar Carolinako herri bat da. Robeson konderrian kokatua dago. 2010ean 175 biztanle zituen, 2,89 kilometro koadrotan banatuta.

## Ikus, gainera

* Robeson konderria

## Kanpo estekak

* Datuak: Q2026733
# Marietta Barovier

Marietta Barovier (Venezia, Italia, 1496 -?) beiraren artista veneziarra izan zen.

## Ibilbidea

Angelo Barovier beiraren artistaren alaba zen, beiraren lanean tradizio handia zuen Muranoko familia batean hezia. Marietta eta bere neba Giovannik familia lantegia jaso zuten herentzian 1460an.
Mariettaren lana ez da argi identifikatu, bere aitarenarekin gertatu den bezala. Hala ere, 1443 eta 1516 artean dokumentatutako beirazko hamalau pintoreetatik, bera eta Elena de Laudo ziren emakume bakarrak. Ezaguna da 1480an «Rosetta perla»ren (Chevron ere esaten zaio) sortzailea izan zelako. Hamabi mutur zuri, urdin eta gorriko izar-diseinua zuen lana.
1487an bere labea irekitzeko baimena lortu zuen, «bere obra eder eta bikainetan» lan egiteko.
2020ko abuztuan, Simon&Schuster argitaletxeak haurrentzako liburua (4-8 urte) argitaratu zuen: A Thousand Glass Flowers: Marietta Barovier and the Invention of the Rosetta Bead, Ikustratzaile Evan Turk.

## Erreferentziak

* 1 2 Syson, Luke (2001). Objects of Virtue: Art in Renaissance Italy. Getty Publications. p. 192.
* ↑ Syson, Luke (2001). Objects of Virtue: Art in Renaissance Italy. Getty Publications. p. 191.
* ↑ Meredith Small, Inventing the World: Venice and the Transformation of Western Civilization
* ↑ A Thousand Glass Flowers: Marietta Barovier and the Invention of the Rosetta Bead. .

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Marietta Barovier» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q16576179
# Marietta (Ohio)

Marietta Ohioko hiri bat da. Washington konderrian kokatua dago. 2010ean 14.085 biztanle zituen, 21,84 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q985482
* Multimedia: Marietta, Ohio / Q985482
# Marietta (Oklahoma)

Marietta Oklahomako hiri bat da. Love konderrian kokatua dago. 2010ean 2.626 biztanle zituen, 6,29 kilometro koadrotan banatuta.

## Ikus, gainera

* Love konderria

## Kanpo estekak

* Datuak: Q199793
* Multimedia: Marietta, Oklahoma / Q199793
# Marietta (Pennsylvania)

Marietta Pennsylvaniako borough bat da. Lancaster konderrian kokatua dago. 2010ean 2.588 biztanle zituen, 1,93 kilometro koadrotan banatuta.

## Ikus, gainera

* Lancaster konderria

## Kanpo estekak

* Datuak: Q1186711
* Multimedia: Marietta, Pennsylvania / Q1186711
# Marietta (Texas)

Marietta Texasko herri bat da. Cass konderrian kokatua dago. 2010ean 134 biztanle zituen, 1,50 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q976351
# Marietta (Georgia)

Marietta Georgiako estatuko hiri bat da. Gordon konderrian kokatua dago. 2010ean 56.579 biztanle zituen, 59,78 kilometro koadrotan banatuta.

## Ikus, gainera

* Gordon konderria

## Kanpo estekak

* Datuak: Q852684
* Multimedia: Marietta, Georgia / Q852684
# Marietta (Illinois)

Marietta Illinoiseko herri bat da. Fulton konderrian kokatua dago. 2010ean 112 biztanle zituen, 0,71 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q2194119
# Marietta (Minnesota)

Marietta Minnesotako hiri bat da. Lac qui Parle konderrian kokatua dago. 2010ean 162 biztanle zituen, 0,99 kilometro koadrotan banatuta.

## Ikus, gainera

* Lac qui Parle konderria

## Kanpo estekak

* Datuak: Q1912362
# Marietta (Mississippi)

Marietta Mississippiko herri bat da. Prentiss konderrian kokatua dago. 2010ean 256 biztanle zituen, 4,6 kilometro koadrotan banatuta.

## Ikus, gainera

* Prentiss konderria

## Kanpo estekak

* Datuak: Q2160614
* Multimedia: Marietta, Mississippi / Q2160614
# Medina del Campoko geltokia

    Ez nahasi Medina del Campo–Abiadura Handia geltokiarekin.
Medina del Campo Espainiako Valladolideko probintziako tren geltoki bat da, Medina del Campo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Madril — Hendaia
* Medina del Campo — Zamora
* Medina del Campo — Vilar Formoso

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
16Madril Pio PrintzeaVillalba de Guadarrama • el Escorial • Zarzalejo • Robledo de Chabela • Santa María de la Alameda • las Navas del Marqués • Navalperal • Herradón–La Cañada • Ávila • Arévalo • Medina del CampoValladolid Campo Grande⁠
18Valladolid Campo GrandeMedina del Campo • Nava del Rey • Toro • Zamora • Carbajales de Alba • Ferreruela de Tabara • Abejera • Sarracin de Aliste • Cabañas de Aliste • Linarejos–PedrosoPuebla de Senabria⁠
19PalentziaVenta de Baños • Dueñas • Valladolid–Unibertsitatea • Valladolid–Campo Grande • Viana de Cega • Valdestillas • Matapozuelos • Pozaldez • Medina del Campo • el Campillo • el Carpio • Fresno el Viejo • Cantalapiedra • el Pedroso de la Armuña • Pitiegua • Gornecello • Moriscos • SalamancaSalamanca Alamedilla :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q6544198
* Multimedia: Medina del Campo train station / Q6544198
# Medina konderria (Ohio)

Medina konderria (ingelesez: Medina County) Ohioko konderri bat da, Ameriketako Estatu Batuetan. Hiriburua Medina da. 2010eko zentsuaren arabera 172.332 biztanle zituen, Medina kilometro koadroko azaleran.

## Geografia

Medina konderriak 1.095,61 kilometro koadro ditu. Horietatik 4,29 ura dira. Beste 1.091,31 lurra dira. Biztanleria dentsitatea 157,29 da.

## Demografia

2010eko zentsoan bizi ziren 172.332 pertsonetatik 166.541 txuriak edo hispanoak dira. Horietatik hispano edo latino kategorian 2.747 dira. 1.982 beltzak edo afroamerikarrak. 216 amerikar natiboak ziren eta 17 Hawaii edo Pazifikoko irletako natiboak. 1.638 asiarrak ziren. Bestelako arraza bat kategorian 104 biztanle daude. Bukatzeko euren burua arraza bat baino gehiagotan 1.834 pertsonek kokatzen zuten.

### Biztanleria piramidea
## Kanpo estekak

* Datuak: Q336183
* Multimedia: Medina County, Ohio / Q336183
# Medina konderria (Texas)

Medina konderria (ingelesez: Medina County) Texasko konderri bat da, Ameriketako Estatu Batuetan. Hiriburua Hondo da. 2010eko zentsuaren arabera 46.006 biztanle zituen, Medina kilometro koadroko azaleran.

## Geografia

Medina konderriak 3.456,43 kilometro koadro ditu. Horietatik 23,77 ura dira. Beste 3.432,66 lurra dira. Biztanleria dentsitatea 13,31 da.

## Demografia

2010eko zentsoan bizi ziren 46.006 pertsonetatik 44.279 txuriak edo hispanoak dira. Horietatik hispano edo latino kategorian 22.871 dira. 913 beltzak edo afroamerikarrak. 146 amerikar natiboak ziren eta 24 Hawaii edo Pazifikoko irletako natiboak. 272 asiarrak ziren. Bestelako arraza bat kategorian 28 biztanle daude. Bukatzeko euren burua arraza bat baino gehiagotan 344 pertsonek kokatzen zuten.

### Biztanleria piramidea
## Kanpo estekak

* Datuak: Q110421
* Multimedia: Medina County, Texas / Q110421
# Medina del Campo

Medina del Campo Valladolideko probintziako udalerria da, Gaztela eta Leonen. 2011n 21.607 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1991 | 2001 | 2011 |
| 3.971 | 8.854 | 10.401 | 12.295 | 13.007 | 14.288 | 13.007 | 14.327 | 16.518 | 20.006 | 20.029 | 21.607 |

## Kultura

Bertako Aste Santua deklaratu dute nazioarteko interes turistikodun jaia.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Medina del Campoko Udalaren webgunea
* Datuak: Q693913
* Multimedia: Medina del Campo / Q693913
# Medina del Campo–Abiadura Handia geltokia

    Ez nahasi Medina del Campoko geltokiarekin.
Medina del Campo–Abiadura Handia Gaztela eta Leongo Valladolideko probintziako tren geltoki bat da, Medina del Campo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Olmedo — Santiago de Compostela

## Historia

Geltokia 2016ko otsailaren 1ean inauguratu zen Alvia zerbitzuaz Chamartin eta Galizia artean. Inaugurazioa geltokia amaitu gabe zegoela egin zen, merkurio eta asbesto hondarren agerpenak lanak geldiarazi baitzituen. Bidaiarientzako eraikinik ez zegoenez, txartelen salmenta eta sarrera-kontrola Medina del Campoko geltokian egiten zen, eta bidaiariak handik eramaten zituzten autobus bidez, trena irten baino ordu erdi lehenago. Behin betiko geltokiaren inaugurazioarekin autobus zerbitzua kendu egin zen. 2017ko abenduaren 7an, Iñigo Sernakoa ministroak behin betiko terminala inauguratu zuen, eta abenduaren 18an hasi zen lanean.

## Geltokia

Geltokira ibilgailu pribatuz edo taxiz irits/irten daiteke, eta bizikleta-errei bat dago bainuetxeraino, oinezkoentzako sarbidea ere ahalbidetzen duena.

## Zerbitzuak

* Renfe Operadora
| Zerbitzua | Hasiera | Ibilbidea | Amaiera ⁠ |
| Alvia | Madril Chamartin | Segovia–Guiomar • Medina del Campo AH • Zamora • A Gudiña • Ourense–Elkargunea • Guillarei • Redondela • Vigo–Guixar | Pontevedra⁠ |
| Alvia | Madril Chamartin | Segovia–Guiomar • Medina del Campo AH • Zamora • A Gudiña • Ourense–Elkargunea • Santiago de Compostela • Coruña | Ferrol |

## Erreferentziak

* ↑ (Gaztelaniaz) «Abiadura handia Medinara iritsiko da geltoki berriaren ordez geraleku bat jarrita» El Norte de Castilla 2016-02-02 (Noiz kontsultatua: 2021-03-01).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q24568348
* Multimedia: Medina del Campo AV railway station / Q24568348
# Medina konderria

Medina konderria honako konderrietako baten izena izan daiteke:
* Medina konderria (Ohio)
* Medina konderria (Texas)
# Medina udalerria, Medina konderria (Ohio)

Medina udalerria Ameriketako Estatu Batuetako Ohio estatuko udalerri bat da, Medina konderrian. Azken zentsuaren arabera 9.183 biztanle zituen, 18.1 milia karratu (47 km$^2$) eremuan.

## Ekonomia

2020ko zentsuaren arabera, Medina udalerriak 3825 etxebizitza zeuden. Per capita diru-sarrerak 50.501 estatubatuar dolar ziren.

## Kanpo estekak

* Datuak: Q7998108
* Multimedia: Medina Township, Medina County, Ohio / Q7998108
# Marcos Gándara

Marcos Gándara Enríquez (Latacunga, Ekuador, 1919ko azaroaren 6a - 2011ko urtarrilaren 17a) Ekuadorko militar eta estatuburua izan zen.

## Biografia

Eloy Alfaro Eskola Militarrean hasi zen ikasketak egiten, eta Turingo Artilleriako Akademian eta Madrilgo Bide, Ubide eta Portuetako Eskolan (1948-1950) osatu zituen. Ondoren Ekuadorrera itzuli eta irakasle gisa lan egin zuen hango Unibertsitate Zentralean eta Eskola Politeknikoan. 1958an bidaia egin zuen Costa Ricara eta Nikaraguara, ikuskatzaile gisa.
Beste zenbait kargu politikoz gainera, Segurtasun Kontseiluko idazkaria eta gudarostearen senatari izan da Gándara. Militarrek 1963an emandako estatu-kolpearen ondoren, gobernuko batzorde militarreko kidea izan zen 1966. urtea arte. Berehala erakutsi zuen, gainera, bera zela Batzorde Militar hartako kiderik eraginkorrena, eta agintaldi hartako berrikuntza gehienen aitzindaria izan zen. Hasieran begi onez hartu zituzten haren ekimenak herritarrek, komunismoaren mehatxuari aurre egiteko hartuak zirelakoan, baina izugarrizko gehiegikeriak egin ziren giza eskubideen kontra eta askatasun indibidual zein politikoen kontra, eta horrela, 1966. urtean militarrek aginpidea utzi zutenean Traizioaren Koronelak ezizena zuten batzordeko agintariek.
Aginpidean aritu zen bitartean, Gándarak gogor esetsi zien ezkerreko mugimenduei; 1963ko batzorde militarraren garaian jasan zuen Ekuadorko ezkerrak XX. mendeko zapalkuntzarik handiena eta luzeena. Gobernua utzi ondoren irakasle gisa lan egin zuen harik eta epaitu, zigortu eta azkenik Bolivia eta Argentinara erbesteratu behar izan zuen arte.
1970ean itzuli zen sorterrira; Integral C. Ltda. konpainia sortu zuen, eta hainbat idazlan eman ditu argitara; besteak beste, Hidráulica General (1945, "Hidraulika orokorra"), Topografía militar (1945 eta 1947, "Topografia militarra"), Motores hidráulicos (1948, "Motor hidraulikoak"), Democracia y Dictadura en el Ecuador ("Demokrazia eta diktadura Ekuadorren"), eta orobat idatzi ditu historiari buruzko artikuluak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.cehist.mil.ec/index.php/pages/quienes-somos-7
* Datuak: Q12263018